નાની દાઉ

નાની દાઉ ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લાના મહેસાણા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, બાજરી, જુવાર, એરંડા, ઝાલર તેમ જ અન્ય શાકભાજીના પાકની ખેતી કરવામાં આવે છે. આ ગામમાં બે પ્રાથમિક શાળાઓ, પંચાયતઘર, ત્રણ આંગણવાડીઓ તેમ જ બે સરકારી દૂધની ડેરી જેવી સવલતો પ્રાપ્ય થયેલી છે.

 ભૂગોળ 
આ ગામ રૂપેણ નદીના તટ પર આવેલ છે અને નદીના બે વહેણ છે. જુનું વહેણ, રેલ્વેપુરાની દક્ષિણ દિશામાં આવેલું છે અને નવું વહેણ અત્યારે ગામની ઉત્તર દિશાએ થી વહે છે.

 ધાર્મિક સ્થળો 
ગામમાં આદ્યશક્તિ ચોસઠ જોગણી માતાનું મંદિર આવેલું છે, જ્યાં દર ચૈત્ર માસની પુનમે ભવ્‍ય મેળો ભરાય છે. આ મંદિરની સામે બહુચરાજીનું મંદિર આવેલું છે અને ચોકની બાજુમાં વહાણવટી સિકોતર માતાજીનું મંદિર આવેલ છે.

શ્રેણી:મહેસાણા તાલુકો